Elena Gheorghe

Elena Gheorghe (30 ta' Lulju 1985) hi kantanta Rumena. Gheorghe irrapreżentat lill-Rumanija fil-Festival tal-Eurovision 2009 u kkwalifikat għall-finali. L-iżblokk fix-xena mużikali wasal fl-2003, b'waħda mill-aqwa kanzunetti mir-repertorju tagħha "Te Ador".

 Bijografija 

Elena Gheorghe hi ta' dixxendenza Rumena u Maċedona-Rumena.Bijografija ta' Elena Gheorghe, elenagheorghe.roRapport mill-gazzetta Cotidianul Ħafna mid-dixxendenti tagħha huma qassisin Ortodossi. Hi għandha oħtha, li hi ġurnalista u ħuha, Costin, li jilgħab il-futbol ma' Sportul Studenţesc. Ommha, Mărioara Gheorghe hi artista tal-folk. Id-debutt tagħha fix-xena tal-folk wasal meta kellha tliet snin bil-kanzunetta Sus în Deal în Poieniţă.

Gheorghe bdiet tkanta ma' Mandinga, grupp mużikali fuq stil Latin li gawda ħafna suċċess, fejn f'Ġunju tal-2003 ħareġ l-ewwel album bl-isem ta' ...De Corazón. Mandinga ikklassifikaw fir-raba' post fil-finali nazzjonali Rumena f'Marzu tal-2005 bil-kanzunetta My Sun u sena wara ngħataw diska tad-deheb. F'Jannar tal-2006 hi fetħet skola taż-żfin imsejħa Passitos u xahar wara temmet l-kollaborazzjoni tagħha ma' Madinga, fejn bdiet karriera bħala solista bl-għajnuna tal-produttur mużikali Laurenţiu Duţă. F'Ġunju tal-2006 Elena ħarġet l-ewwel album bħala solista, bit-titlu Your Voice.

F'Marzu tal-2007 Elena rebħet l-unur Radio România Actualitaţi bħala l-aqwa esebizzjoni tal-2006 u ġiet nominata għal "L-Aqwa Kanzunetta 2006" bil-kanzunetta Your Voice. F'Awwissu tal-2007, fir-Romanian Top Hit Music Awards, Elena rebħet l-unur ta' "L-Aqwa Kanzunetta 2007" b'Your Brown Eyes.

 Eurovision 2009 

Fil-31 ta' Jannar, 2009, Gheorghe intgħażlet bħala l-ambaxxatriċi tar-Rumanija fil-Festival tal-Eurovision 2009 f'Moska, ġewwa r-Russja. Hi kantat il-kanzunetta "The Balkan Girls", kanzunetta li wara li għaddiet mis-semifinali, spiċċat fid-19-il post b'40 punti fil-finali.

 Diskografija 

 Albums 
 2006 – Vocea Ta 
 2008 – Lilicea Vreariei 
 2008 – Te Ador

 Kanzunetti 

Sena Titlu<small>ROU</sup></small><small>RUS</sup></small><small>UKR</sup></small><small>BUL</sup></small><small>GBR</sup></small> Album2006"Vocea Ta"8Romanian Top 100 (2006) 175 88– – Vocea ta2007"Ochii tăi căprui"21Romanian Top 100 (2007)1004566–2008"Te Ador"24Romanian Top 100 (2008)188–30– Te Ador2008"Până la stele"25138–––2009"The Balkan Girls"1Cele mai ascultate hituri403812172 Te Ador: Special Edition2010"Disco Romancing"181221199 Midnight Sun2011"Midnight Sun"16––––2011"Hot Girls"––––––

 Referenzi 

 Ħoloq esterni 

 Stazzjon uffiċjali fuq YouTube

Kategorija:Nies ħajjin
Kategorija:Twieldu fl-1985
Kategorija:Kantanti Rumeni
Kategorija:Kontestanti fil-Festival tal-Eurovision